Source: http://www.legex.ro/Ordin-31-2012-119273.aspx
Timestamp: 2020-02-25 20:57:47+00:00

Document:
Ordinul 31/2012 | Legislatie gratuita
Ordin 31 2012 modifica Ordin 39 2010
Ordin 31 2012 completeaza Ordin 39 2010
Ordinul Nr.31 din 22.03.2012
ACT PUBLICAT ÎN MONITORUL OFICIAL NR. 209 din 29 martie 2012
Pentru aplicarea dispoziţiilor art. 2 alin. (2), art. 35 alin. (2), art. 45 alin. (2) şi ale art. 51 alin. (4) din Legea nr. 384/2006 privind statutul soldaţilor şi gradaţilor profesionişti, cu modificările şi completările ulterioare,în temeiul prevederilor art. 33 alin. (1) din Legea nr. 346/2006 privind organizarea şi funcţionarea Ministerului Apărării Naţionale, cu modificările ulterioare,ministrul apărării naţionale emite prezentul ordin. Articolul IInstrucţiunile de aplicare în Ministerul Apărării Naţionale a prevederilor Legii nr. 384/2006 privind statutul soldaţilor şi gradaţilor profesionişti, aprobate prin Ordinul ministrului apărării naţionale nr. M.39/2010, publicate în Monitorul Oficial al României, Partea I, nr. 243 din 16 aprilie 2010, cu modificările ulterioare, se modifică şi se completează după cum urmează: 1. La articolul 17, alineatul (3) se modifică şi va avea următorul cuprins:(3) Limita maximă de vârstă până la care pot fi menţinuţi în activitate soldaţii şi gradaţii profesionişti din Ministerul Apărării Naţionale este de 50 de ani. 2. La articolul 35 alineatul (4), litera e) se modifică şi va avea următorul cuprins: e)numerotarea ordinelor trebuie să înceapă în fiecare an calendaristic cu cifra 1 şi este precedată de un grup de litere care, de regulă, reprezintă eşalonul, însoţit de litera «P» - personal şi «P» - profesionist. Exemplu: B.P.P. - batalion, personal, profesionist; 3. După articolul 36 se introduce un nou articol, articolul 361 , cu următorul cuprins: Articolul 361 (1) Soldaţii şi gradaţii profesionişti pot fi înaintaţi în grad, în mod excepţional, în condiţiile prevăzute de lege, prin ordin al conducătorilor/comandanţilor/şefilor structurilor militare în care există posturi vacante în vederea promovării, potrivit prevederilor art. 34 şi 35.(2) Înaintările în grad prevăzute la alin. (1) se fac, de regulă, cu ocazia Zilei de 1 Decembrie, Zilei de 25 Octombrie şi a altor evenimente importante din istoria patriei şi a forţelor armate ale României. 4. Articolul 57 se modifică şi va avea următorul cuprins: Articolul 57Pentru trecerea în rezervă din oficiu a soldaţilor şi gradaţilor profesionişti, prin aplicarea art. 45 alin. (1) lit. a) din statut, ca urmare a împlinirii limitei de vârstă în serviciu de 50 de ani, rapoartele privind trecerea în rezervă se întocmesc până la data de 20 a lunii premergătoare celei în care soldaţii şi gradaţii profesionişti împlinesc limita de vârstă în serviciu, iar în proiectele de ordin se înscrie data de aplicare a acestei măsuri, care este ziua în care împlinesc limita de vârstă în serviciu. 5. Articolul 59 se modifică şi va avea următorul cuprins: Articolul 59(1) Pentru trecerea în rezervă din oficiu a soldaţilor şi gradaţilor profesionişti, prin aplicarea art. 45 alin. (1) lit. c) din statut, ca urmare a clasării «inapt pentru serviciul militar» de către comisiile de expertiză medico-militară, comandanţii/şefii nemijlociţi transmit, în termen de 5 zile lucrătoare, ierarhic, structurii de resurse umane responsabile rapoartele cu propunerile de trecere în rezervă, la care se anexează deciziile medicale ale comisiilor de expertiză medico-militară. Data intrării în vigoare a ordinelor de trecere în rezervă este, de regulă, la 30 de zile de la data primirii propunerilor de trecere în rezervă de către structura de resurse umane responsabilă.(2) Trecerea în rezervă a soldaţilor şi gradaţilor profesionişti, prin aplicarea art. 45 alin. (1) lit. d) din statut, ca urmare a clasării «apt limitat» de către comisiile de expertiză medico-militară, se face numai la propunerea comandanţilor sau şefilor direcţi, înaintată ierarhic, conform procedurii prevăzute la alin. (1).(3) Trecerea în rezervă în condiţiile alin. (1) sau (2) se dispune numai după:a)avizarea de către Comisia centrală de expertiză medico-militară a Ministerului Apărării Naţionale a deciziei medicale emise de comisia de expertiză medico-militară de pe lângă spitalul militar competent, în cazul în care aceasta nu a fost contestată; b)soluţionarea de către Comisia centrală de expertiză medico-militară a Ministerului Apărării Naţionale a contestaţiei formulate împotriva deciziei medicale emise de comisia de expertiză medico-militară de pe lângă spitalul militar competent. 6. Articolul 70 se abrogă. 7. La articolul 80 alineatul (1), litera a) se modifică şi va avea următorul cuprins: a)la împlinirea vârstei de 55 de ani; 8. În cuprinsul anexelor nr. 15a - 15i, abrevierea „K.P.V.“ se înlocuieşte cu abrevierea „K.P.P.“. Articolul IIPrezentul ordin se publică în Monitorul Oficial al României, Partea I. Ministrul apărării naţionale, Gabriel Oprea
COMENTARII la Ordinul 31/2012
Momentan nu exista niciun comentariu la Ordinul 31 din 2012
Alte acte pe aceeaşi temă cu Ordin 31/2012

References: articolul 17
 articolul 35
 articolul 36
 articolul 361
 Articolul 361
 Articolul 57
 Articolul 57
 Articolul 59
 Articolul 59
 Articolul 70
 articolul 80